stanford-oval/wikipedia huggingface dataset:
กอลล์
แหล่งข้อมูลอื่น

สภาเทศบาลกอลล์ เก็บถาวร 2020-10-22 ที่ เวย์แบ็กแมชชีน
คู่มือการท่องเที่ยว Galle จากวิกิท่องเที่ยว (ในภาษาอังกฤษ)
Old Town of Galle and its Fortifications, UNESCO World Heritage
Official website of the Sri Lanka Tourism Board
| ด ค กแหล่งมรดกโลกในประเทศศรีลังกา |
| --- | --- |
 นครโบราณอนุราธปุระ  เมืองเก่ากอลล์และป้อมปราการ  วัดทองแห่งดัมบุลลา  นครศักดิ์สิทธิ์กัณฏิ  นครโบราณโปโลนนรุวะ  นครโบราณสีคิริยะ  ที่สูงตอนกลางของศรีลังกา  เขตสงวนป่าสิงหราชะ 
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่
คณะกรรมการโอลิมปิกและกีฬาสโลวัก

| --- | --- |
ประเทศ/ภูมิภาค:  สโลวาเกีย
รหัสประเทศ: SVK
วันก่อตั้ง: 1992
วันรับรอง: 1993
สมาคม: คณะกรรมการโอลิมปิกยุโรป
สำนักงานใหญ่: Bratislava, Slovakia
ประธาน: Anton Siekel
เลขาธิการใหญ่: Jozef Liba
เว็บไซต์: www.olympic.sk
คณะกรรมการโอลิมปิกและกีฬาสโลวาเกีย (สโลวัก: Slovenský olympijský a športový výbor, อังกฤษ: Slovak Olympic and Sports Committee, รหัสไอโอซี: SVK) เป็นคณะกรรมการโอลิมปิกแห่งชาติที่เป็นตัวแทนของประเทศสโลวาเกียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2535 มีสำนักงานใหญ่ตั้งอยู่ที่ประเทศสโลวาเกีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากสโลวาเกียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกยุโรป (อีโอซี)
ดูเพิ่ม

ประเทศสโลวาเกียในโอลิมปิก
ประเทศสโลวาเกียในยูโรเปียนเกมส์
แหล่งข้อมูลอื่น

คณะกรรมการโอลิมปิกและกีฬาสโลวาเกีย
| ด ค ก คณะกรรมการโอลิมปิกยุโรป (EOC) |
| --- | --- |
ปัจจุบัน:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   สาธารณรัฐเช็ก   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล1   อิตาลี   คอซอวอ   ลัตเวีย   ลิกเตนสไตน์   ลิทัวเนีย   ลักเซมเบิร์ก   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์ทมาซิโดเนีย   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
อดีต:  เชโกสโลวาเกีย  เยอรมนีตะวันออก  เซอร์เบียและมอนเตเนโกร  สหภาพโซเวียต  ยูโกสลาเวีย
คณะกรรมการโอลิมปิกโซมาเลีย

| --- | --- |
ประเทศ/ภูมิภาค:  โซมาเลีย
รหัสประเทศ: SOM
วันก่อตั้ง: ค.ศ. 1959
วันรับรอง: ค.ศ. 1972
สมาคม: คณะกรรมการโอลิมปิกแห่งชาติแอฟริกา
สำนักงานใหญ่: Mogadishu
ประธาน: Abdullahi Ahmed Tarabi
เลขาธิการใหญ่: Mohammad Abdo Hagi
เว็บไซต์: http://www.nocsom.com/so/
คณะกรรมการโอลิมปิกโซมาเลีย (โซมาลี: Guddiga Olimbikada Soomaaliyeed; อังกฤษ: Somali Olympic Committee, รหัสไอโอซี: SOM) เป็นคณะกรรมการโอลิมปิกแห่งชาติที่เป็นตัวแทนของประเทศโซมาเลียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2502 มีสำนักงานใหญ่ตั้งอยู่ที่ประเทศโซมาเลีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากโซมาเลียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสมาคมคณะกรรมการโอลิมปิกแห่งชาติแอฟริกา (โอเอ็นโอซี)
ดูเพิ่ม

ประเทศโซมาเลียในโอลิมปิก
ประเทศโซมาเลียในแอฟริกันเกมส์
แหล่งข้อมูลอื่น

คณะกรรมการโอลิมปิกโซมาเลีย
| ด ค ก สมาคมคณะกรรมการโอลิมปิกแห่งชาติแอฟริกา (ANOCA) |
| --- | --- |
Zone 1 - North Zone:  แอลจีเรีย  ลิเบีย  โมร็อกโก  ตูนิเซีย 
Zone 2 - West Zone A:  กาบูเวร์ดี  แกมเบีย  กินี  กินี-บิสเซา  มาลี  มอริเตเนีย  เซเนกัล  เซียร์ราลีโอน 
Zone 3 - West Zone B:  เบนิน  บูร์กินาฟาโซ  โกตดิวัวร์  กานา  ไลบีเรีย  ไนเจอร์  ไนจีเรีย  โตโก 
Zone 4 - Central Zone:  แคเมอรูน  สาธารณรัฐแอฟริกากลาง  ชาด  คองโก  สาธารณรัฐประชาธิปไตยคองโก  อิเควทอเรียลกินี  กาบอง  เซาตูเมและปรินซีปี 
Zone 5 - Central-East Zone:  บุรุนดี  อียิปต์  เอริเทรีย  เอธิโอเปีย  เคนยา  รวันดา  โซมาเลีย  ซูดานใต้  ซูดาน  แทนซาเนีย  ยูกันดา 
Zone 6 - Southern Zone A:  แองโกลา  บอตสวานา  เอสวาตีนี  เลโซโท  มาลาวี  โมซัมบิก  นามิเบีย  แอฟริกาใต้  แซมเบีย  ซิมบับเว 
Zone 7 - Southern Zone B:  คอโมโรส  จิบูตี  มาดากัสการ์  มอริเชียส  เซเชลส์
คณะกรรมการโอลิมปิกโปแลนด์

| --- | --- |

ประเทศ/ภูมิภาค:  โปแลนด์
รหัสประเทศ: POL
วันก่อตั้ง: พ.ศ. 2461
วันรับรอง: พ.ศ. 2462
สมาคม: คณะกรรมการโอลิมปิกยุโรป
ประธาน: อันด์แชย์ กราชนิตสกี
เลขาธิการใหญ่: อาดัม กแชซีญสกี
เว็บไซต์: Official Website
คณะกรรมการโอลิมปิกโปแลนด์ (โปแลนด์: Polski Komitet Olimpijski, PKOl) เป็นคณะกรรมการโอลิมปิกแห่งชาติของประเทศโปแลนด์ ก่อตั้งขึ้นในปี พ.ศ. 2461 เป็นสมาชิกของคณะกรรมการโอลิมปิกสากลและคณะกรรมการโอลิมปิกแห่งยุโรป ในปี พ.ศ. 2467 ได้มีการส่งคณะนักกีฬาเข้าร่วมการแข่งขันกีฬาโอลิมปิกฤดูร้อนที่ปารีส ประเทศฝรั่งเศส
ปัจจุบันสำนักงานใหญ่ของคณะกรรมการโอลิมปิกโปแลนด์ตั้งอยู่ที่เมืองวอร์ซอ โดยมีประธานคือ อันด์แชย์ กราชนิตสกี (Andrzej Kraśnicki)
ดูเพิ่ม

ประเทศโปแลนด์ในโอลิมปิก
ประเทศโปแลนด์ในยูโรเปียนเกมส์
แหล่งข้อมูลอื่น

คณะกรรมการโอลิมปิกแห่งชาติโปแลนด์ เก็บถาวร 2014-03-19 ที่ เวย์แบ็กแมชชีน
| ด ค ก คณะกรรมการโอลิมปิกยุโรป (EOC) |
| --- | --- |
ปัจจุบัน:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   สาธารณรัฐเช็ก   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล1   อิตาลี   คอซอวอ   ลัตเวีย   ลิกเตนสไตน์   ลิทัวเนีย   ลักเซมเบิร์ก   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์ทมาซิโดเนีย   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
อดีต:  เชโกสโลวาเกีย  เยอรมนีตะวันออก  เซอร์เบียและมอนเตเนโกร  สหภาพโซเวียต  ยูโกสลาเวีย
กะรุน

| กะรุน |
| --- | --- |

การจำแนก
ประเภท: สารประกอบอะลูมิเนียมออกไซด์
สูตรเคมี: Al2O3
คุณสมบัติ
สี: ใส ขาว เขียว เหลือง ชมพู แดง ฟ้า สีขาว โปร่งใส ถึง โปร่งแสง วาวแบบแก้ว ถึง วาวแบบเพชร
รูปแบบผลึก: รูปผลึกแบบหกเหลี่ยม
โครงสร้างผลึก: ไทรโกนัล
ค่าความแข็ง: 9
ดรรชนีหักเห: nω = 1.767–1.772  nε = 1.759–1.763
การเปลี่ยนสี: ไม่มี
สีผงละเอียด: ขาว
ความถ่วงจำเพาะ: 3.95–4.1
จุดหลอมเหลว: 2044 °C
สภาพละลายได้: ไม่สามารถละลายได้
อ้างอิง: 
กะรุน (อังกฤษ: corundum; Al2O3) เป็นแร่รัตนชาติประเภทอะลูมิเนียมออกไซด์ ประกอบขึ้นด้วยธาตุอะลูมิเนียมและออกซิเจน
คุณสมบัติ

มีค่าความแข็งที่ 9 ตามมาตราของโมส (Moh's scale)
มีค่าความถ่วงจำเพาะที่ 3.95–4.1
มีลักษณะเป็นระบบเฮ็กแซกะนัล รูปผลึกหกเหลี่ยม
สี
มีหลายสีเช่น ใส ขาว เขียว เหลือง ชมพู แดง ฟ้า สีขาว โปร่งใส ถึง โปร่งแสง วาวแบบแก้ว ถึงวาวแบบเพชร
ถ้าเป็นสีฟ้าหรือน้ำเงินเรียกว่าไพลิน
ถ้าเป็นสีแดงจะเรียกว่าทับทิม
ถ้าเป็นสีเหลืองเรียกว่าบุษราคัม
ถ้าเป็นสีเขียวเรียกว่าเขียวส่อง
ถ้าเป็นสีชมพูอมส้มเรียกว่าพัดพารัดชา
ถ้าสีไม่สดจะเป็นขี้พลอย หรือเรียกว่ากากกะรุน
ประวัติ

มาจากภาษาสันสกฤต: कुरुविन्द, อักษรโรมัน: Kuruvinda หมายถึง ทับทิม
การกำเนิด

พบในหินหลายชนิด ในประเทศไทยพบในหินภูเขาไฟชนิดหินบะซอลต์ ต่างประเทศพบในหินแปร หินเปกมาไทต์ หินอัคนีชนิดหินไซอีไนต์ และหินเนฟีลีนไซอีไนต์
แหล่งที่พบ

ในประเทศไทย พบได้ทั่วไปในจังหวัดจันทบุรี ตราด แพร่ เพชรบูรณ์ ศรีสะเกษ อุบลราชธานี กาญจนบุรี และลพบุรี
ในต่างประเทศ สามารถพบในประเทศพม่า กัมพูชา ศรีลังกา ออสเตรเลีย และสหรัฐอเมริกา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กะรุน
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  เช็กเกีย
การประท้วงที่พอซนาน ค.ศ. 1956

การประท้วงที่พอซนาน ค.ศ. 1956 หรือที่รู้จักในชื่อ การก่อกำเริบพอซนาน ค.ศ. 1956 หรือ เดือนมิถุนายนที่พอชนาน (โปแลนด์: Poznański Czerwiec) เริ่มต้นด้วยการนัดหยุดงานโดยพนักงานโรงงานชาวโปแลนด์ในพอซนานเมื่อวันที่ 28 มิถุนายน ค.ศ. 1956 ก่อนเปลี่ยนเป็นการประท้วงอย่างกว้างขวางต่อรัฐบาลสาธารณรัฐประชาชนโปแลนด์
การก่อการกำเริบที่พอซนานถูกรถถังและทหารแห่งกระทรวงความมั่นคงสาธารณะ ,กองกำลังรักษาความปลอดภัยภายใน และกองทัพประชาชนโปแลนด์ภายใต้การนำของสตาญิสวัฟ ปอปวัฟสกี ปราบปรามอย่างรุนแรง
มีผู้เสียชีวีต 57 คน บาดเจ็บอีกกว่า 100 คน รอแมก ซตเชากอฟสกี เป็นผู้เสียชีวีตที่อายุน้อยที่สุดในเหตุการณ์นี่ด้วยวัยเพียง 13 ปี หลังจากเหตุการณ์รัฐบาลสหภาพโซเวียตแทรกแซงการเมืองโปแลนด์เรื่มยุคที่คนโปแลนด์เรียกว่า เดือนตุลาคมในโปแลนด์
ดูเพิ่ม

การก่อการกำเริบในเยอรมนีตะวันออก ค.ศ. 1953
การปฏิวัติฮังการี ค.ศ. 1956
หนังสือเพิ่มเติม

(โปแลนด์) Stanisław Jankowiak, Paweł Machcewicz, Agnieszka Rogulska, "Zranione miasto : Poznań w czerwcu 1956 r." เก็บถาวร 2007-05-29 ที่ เวย์แบ็กแมชชีน, Instytut Pamięci Narodowej, 2003
(โปแลนด์) Łukasz Jastrząb, "Rozstrzelano moje serce w Poznaniu. Poznański Czerwiec 1956 r. – straty osobowe i ich analiza", Wydawnictwo Comandor, Warszawa 2006, ISBN 83-7473-015-3
(โปแลนด์) Norbert Wójtowicz, Ofiary „Poznańskiego Czerwca”, Rok 1956 na Węgrzech i w Polsce. Materiały z węgiersko–polskiego seminarium. Wrocław październik 1996, ed. Łukasz Andrzej Kamiński, Wrocław 1996, p. 32–41.
Watry, David M. Diplomacy at the Brink: Eisenhower, Churchill, and Eden in the Cold War. Baton Rouge: Louisiana State University Press, 2014.
จังหวัดลวุฟ

จังหวัดลวุฟ (โปแลนด์: Województwo lwowskie) เป็นหน่วยบริหารของโปแลนด์ช่วงระหว่างสงคราม (ค.ศ. 1918–1939) ภายหลังถูกยึดครองทั้งฝ่ายแวร์มัคท์และกองทัพแดงในเดือนกันยายน ค.ศ. 1939 หลังการรุกรานโปแลนด์ของโซเวียต-นาซีตามกติกาลับ อย่างไรก็ตาม หลังการบุกครองโปแลนด์ ฝ่ายบริหารใต้ดินโปแลนด์ยังคงดำเนินการต่อจนถึงเดือนสิงหาคม ค.ศ. 1944 หลังสงครามสิ้นสุดลง มีเพียงครึ่งหนึ่งของจังหวัดเท่านั้นที่คืนให้กับโปแลนด์ ส่วนฝั่งตะวันออก ซึ่งรวมเมืองลวุฟด้วย แบ่งตามเส้นแนวตั้งที่ปแชมึชล์ แล้วยกให้กับสาธารณรัฐสังคมนิยมโซเวียตยูเครนตามข้อเรียกร้องของโจเซฟ สตาลินในช่วงการประชุมเตหะราน แล้วยืนยัน (ว่าไม่สามารถต่อรองได้) ในการประชุมยัลตาเมื่อ ค.ศ. 1945
จังหวัดของประเทศสวีเดน

จังหวัดของประเทศสวีเดน แสดงสีตามจำนวนประชากรปี 2016
จังหวัด (สวีเดน: landskap) เป็นภูมิภาคทางประวัติศาสตร์ ภูมิศาสตร์ และทางวัฒนธรรมของประเทศสวีเดน สวีเดนประกอบด้วย 25 จังหวัด ถึงแม้จะไม่มีหน้าที่ในการบริหาร (เว้นแต่ในบางกรณีเช่นในการแบ่งเขตกีฬา) แต่จังหวัดของสวีเดนก็เป็นมรดกทางประวัติศาสตร์และเป็นหนึ่งในเครื่องมือที่ใช้ระบุเอกลักษณ์ทางวัฒนธรรมของสิ่งที่เกี่ยวข้อง เช่น ภาษาถิ่น คติชาวบ้าน เป็นต้น
ในบางกรณี เขตการปกครอง (เทศมณฑล) มีอาณาเขตแทบจะสอดคล้องกับอาณาเขตของจังหวัด เช่น จังหวัดเบลียกิงเงอและเทศมณฑลเบลียกิงเงอ หรือจังหวัดก็อตลันด์ เทศมณฑลก็อตลันด์ และเทศบาลก็อตลันด์ เป็นต้น
เมืองใหญ่อย่างสต็อกโฮล์ม กอเทนเบิร์ก และมัลเมอ ล้วนมีเส้นอาณาเขตของจังหวัดผ่ากลางเมือง ผลสำรวจชิ้นหนึ่งพบว่าประชากรของเมืองเหล่านี้เลือกที่จะระบุตัวตนด้วยเมือง มากกว่าที่จะระบุตัวตนจากจังหวัด
รายชื่อจังหวัด

ในบางครั้งภาษาอังกฤษและบางภาษาใช้ชื่อในภาษาละตินแทนชื่อภาษาสวีเดน เช่น Scania (ภาษาสวีเดนคือ Skåne) เป็นที่นิยมมากกว่าในภาษาอังกฤษ ส่วนบางคำที่เป็นเอ็กโซนิมในภาษาอังกฤษ เช่น the Dales แทน Dalarna, East Gothland แทน Östergötland, Swedish Lapland แทน Lappland และ West Bothnia แทน Västerbotten ปรากฏใช้มากกว่าในวรรณกรรมภาษาอังกฤษ ในขณะที่งานเขียนของชาวสวีเดนเป็นภาษาอังกฤษเลือกใช้แต่ชื่อภาษาสวีเดนมาอย่างยาวนาน
กัณฏิ

| กัณฏิ கண்டி (ทมิฬ) මහනුවර (สิงหล) |
| --- | --- |
เมือง
วัดพระเขี้ยวแก้ว
สมญา: Nuwara, Kanda Uda Rata, Senkadagala, Senkadagala Pura
คำขวัญ: ซื่อสัตย์และเป็นไท
ประเทศ: ศรีลังกา
จังหวัด: กลาง
อำเภอ: กัณฏิ
Senkadagalapura: ศตวรรษที่ 14
เทศบาลกัณฏิ: ค.ศ. 1865
การปกครอง
 • ประเภท: สภาเทศบาล
 • นายกเทศมนตรี: มาเฮน รัตวัตเต
พื้นที่
 • ทั้งหมด: 1,940 ตร.กม. (750 ตร.ไมล์)
 • พื้นดิน: 1,917 ตร.กม. (740 ตร.ไมล์)
 • พื้นน้ำ: 23 ตร.กม. (9 ตร.ไมล์)
ประชากร (2001)
 • ทั้งหมด: 110,049 คน
เขตเวลา: UTC+05:30 (เวลามาตรฐานศรีลังกา)
เว็บไซต์: http://www.kandycity.org
กัณฏิ (ทมิฬ: கண்டி) หรือ มหนุวระ (สิงหล: මහනුවර) หรือ แคนดี (อังกฤษ: Kandy) เป็นเมืองแห่งหนึ่งในประเทศศรีลังกา และเป็นเมืองที่ตั้งของวัดพระเขี้ยวแก้ว นอกจากนี้ ยังเป็นเมืองหลวงสุดท้ายของยุคกษัตริย์โบราณของศรีลังกา ตั้งอยู่ในท่ามกลางภูเขาในที่ราบสูงกัณฏิซึ่งครอบคลุมพื้นที่ปลูกพืชเขตร้อนโดยเฉพาะชา กัณฏิเป็นหนึ่งในเมืองที่มีจุดชมทิวทัศน์ที่ดีที่สุดในศรีลังกา เป็นทั้งเมืองการปกครองและศาสนา เป็นเมืองศูนย์กลางของจังหวัดกลางและอำเภอกัณฏิ เป็นเมืองมรดกโลกของยูเนสโกเมื่อ ค.ศ. 1988
การปกครอง

สภาเทศบาลกัณฏิ ปกครองเมืองกัณฏิ ก่อตั้งขึ้นภายใต้กฎหมายของเขตเทศบาลเมือง ค.ศ. 1865 สถาปนาขึ้นเมื่อ 20 มีนาคม ค.ศ. 1866 ศาลากลางกัณฏิ ก่อตั้งขึ้นในสถานที่ปัจจุบันที่รู้จักกันในชื่อ ดูนูวิลเล วาลาวเว ในปี ค.ศ. 1870
ภูมิศาสตร์ > ภูมิประเทศ

กัณฏิตั้งอยู่ภายในภูเขาและป่าหนาทึบของเกาะ เมืองที่ตั้งอยู่ในระหว่างเทือกเขาหลายลูก ทำให้เมืองอยู่ที่ระดับความสูง 500 เมตร จากระดับน้ำทะเล
ภูมิศาสตร์ > ภูมิอากาศ

| ข้อมูลภูมิอากาศของนครกัณฏิ> เดือน | ข้อมูลภูมิอากาศของนครกัณฏิ> ม.ค. | ข้อมูลภูมิอากาศของนครกัณฏิ> ก.พ. | ข้อมูลภูมิอากาศของนครกัณฏิ> มี.ค. | ข้อมูลภูมิอากาศของนครกัณฏิ> เม.ย. | ข้อมูลภูมิอากาศของนครกัณฏิ> พ.ค. | ข้อมูลภูมิอากาศของนครกัณฏิ> มิ.ย. | ข้อมูลภูมิอากาศของนครกัณฏิ> ก.ค. | ข้อมูลภูมิอากาศของนครกัณฏิ> ส.ค. | ข้อมูลภูมิอากาศของนครกัณฏิ> ก.ย. | ข้อมูลภูมิอากาศของนครกัณฏิ> ต.ค. | ข้อมูลภูมิอากาศของนครกัณฏิ> พ.ย. | ข้อมูลภูมิอากาศของนครกัณฏิ> ธ.ค. | ข้อมูลภูมิอากาศของนครกัณฏิ> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 30 (86) | 31 (88) | 31 (88) | 31 (88) | 31 (88) | 29 (84) | 29 (84) | 29 (84) | 29 (84) | 29 (84) | 29 (84) | 29 (84) | 29.75 (85.55) |
| อุณหภูมิเฉลี่ยแต่ละวัน °C (°F) | 23.6 (74.5) | 24.4 (75.9) | 25.7 (78.3) | 26.1 (79) | 25.8 (78.4) | 24.8 (76.6) | 24.4 (75.9) | 24.4 (75.9) | 24.5 (76.1) | 24.4 (75.9) | 24.2 (75.6) | 23.7 (74.7) | 24.7 (76.5) |
| อุณหภูมิต่ำสุดเฉลี่ย  °C (°F) | 22 (72) | 22 (72) | 23 (73) | 24 (75) | 26 (79) | 25 (77) | 25 (77) | 25 (77) | 25 (77) | 24 (75) | 23 (73) | 22 (72) | 23.83 (74.89) |
| หยาดน้ำฟ้า มม (นิ้ว) | 86 (3.39) | 82 (3.23) | 89 (3.5) | 213 (8.39) | 164 (6.46) | 118 (4.65) | 119 (4.69) | 116 (4.57) | 155 (6.1) | 297 (11.69) | 303 (11.93) | 211 (8.31) | 1,953 (76.89) |
| ปริมาณฝน มม (นิ้ว) | 121.5 (4.783) | 66.5 (2.618) | 103.3 (4.067) | 179.0 (7.047) | 155.3 (6.114) | 204.5 (8.051) | 171.3 (6.744) | 140.8 (5.543) | 145.5 (5.728) | 286.5 (11.28) | 273.4 (10.764) | 217.3 (8.555) | 2,066.4 (81.354) |
| วันที่มีฝนตกโดยเฉลี่ย | 7 | 6 | 8 | 14 | 19 | 18 | 12 | 11 | 13 | 19 | 16 | 10 | 12.75 |
| จำนวนชั่วโมงที่มีแดด | 8 | 9 | 8 | 7 | 6 | 5 | 6 | 6 | 6 | 7 | 6 | 8 | 6.83 |
แหล่งที่มา 1: 
แหล่งที่มา 2:
ประชากร

| เชื้อชาติในกัณฏิ (2007) |
| --- | --- | --- | --- | --- |
| ประชากร | ประชากร |  | % | % |
| ชาวสิงหล | ชาวสิงหล |    | 70.48% | 70.48% |
| ชาวศรีลังกาเชื้อสายมัวร์ | ชาวศรีลังกาเชื้อสายมัวร์ |    | 13.93% | 13.93% |
| ชาวศรีลังกาเชื้อสายทมิฬ | ชาวศรีลังกาเชื้อสายทมิฬ |    | 8.57% | 8.57% |
| ชาวอินเดียเชื้อสายทมิฬ | ชาวอินเดียเชื้อสายทมิฬ |    | 4.77% | 4.77% |
| อื่น ๆ | อื่น ๆ |    | 2.26% | 2.26% |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กัณฏิ
| ด ค กแหล่งมรดกโลกในประเทศศรีลังกา |
| --- | --- |
 นครโบราณอนุราธปุระ  เมืองเก่ากอลล์และป้อมปราการ  วัดทองแห่งดัมบุลลา  นครศักดิ์สิทธิ์กัณฏิ  นครโบราณโปโลนนรุวะ  นครโบราณสีคิริยะ  ที่สูงตอนกลางของศรีลังกา  เขตสงวนป่าสิงหราชะ 
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
โกนิงส์ดัค
ประวัติศาสตร์ > สมัยวิลเฮลมินา

ในช่วงคริสต์ทศวรรษ 1880 ระบอบราชาธิปไตยเสื่อมความนิยมลง นักเสรีนิยมในคณะรัฐบาลเนเธอร์แลนด์จึงพยายามหาแนวทางกระตุ้นความสามัคคีของคนในชาติ  และแม้ว่าประชาชนจะไม่ชื่นชอบสมเด็จพระราชาธิบดีวิลเลิมที่ 3 แต่ไม่ใช่กับเจ้าหญิงวิลเฮลมินา พระราชธิดาวัย 4 ชันษาของพระองค์ ซึ่งโดยปกติแล้วจะมีวันหยุดนักขัตฤกษ์เพื่อเฉลิมพระเกียรติพระราชาธิบดีเนื่องในโอกาสวันเฉลิมพระชนมพรรษามาอย่างต่อเนื่องอยู่แล้ว เย. เว. แอร์. แคร์ลัค บรรณาธิการหนังสือพิมพ์ Utrechts Provinciaal en Stedelijk Dagblad จึงเสนอว่าวันคล้ายวันประสูติของเจ้าหญิงถือเป็นโอกาสอันเหมาะสมในการเฉลิมฉลองสำหรับผู้รักชาติและการปรองดองแห่งชาติ จึงได้มีการจัด ปรินเซสเซอดัค หรือ วันเจ้าหญิง ขึ้นครั้งแรกในเนเธอร์แลนด์ ในวันที่ 31 สิงหาคม พ.ศ. 2428 ซึ่งตรงกับวันคล้ายวันประสูติปีที่ห้าของเจ้าหญิงวิลเฮลมินา เจ้าหญิงพระองค์น้อยได้เสด็จไปกับขบวนเฉลิมฉลองตามท้องถนนสายต่าง ๆ พร้อมกับโบกพระหัตถ์ทักทายฝูงชน แม้ในปีนั้นจะมีการเฉลิมฉลองเพียงแค่ในเมืองยูเทรกต์ แต่ไม่นานเมืองต่าง ๆ ก็ได้ร่วมการเฉลิมฉลองและจัดกิจกรรมสำหรับเหล่าเด็ก ๆ ในท้องถิ่นของตน ในปีถัด ๆ มาจึงได้มีการจัดงานเฉลิมฉลองและขบวนแห่ในรูปแบบที่ยิ่งใหญ่กว่าเดิม และเมื่อเจ้าหญิงเสด็จขึ้นครองราชย์ในปี พ.ศ. 2433 ปรินเซสเซอดัค จึงถูกเปลี่ยนชื่อเป็น โกนิงงินเนอดัค หรือ วันพระราชินีนาถ ในขณะนั้นเองแทบทุกเมืองในเนเธอร์แลนด์ต่างก็ร่วมเฉลิมฉลองในวันดังกล่าวด้วยกันหมดทั้งสิ้น
การเฉลิมฉลองได้รับความนิยมจากประชาชนอย่างมาก และเมื่อพระราชินีนาถทรงบรรลุนิติภาวะในปี พ.ศ. 2441 ก็ได้มีการเลื่อนพระราชพิธีราชาภิเษกออกไปอีกหนึ่งสัปดาห์ เพื่อไม่ให้คาบเกี่ยวกับงานเฉลิมฉลองในวันโกนิงงินเนอดัค ซึ่งวันหยุดนี้ตรงกับวันสุดท้ายของการปิดภาคเรียนในฤดูร้อน จึงทำให้ได้รับความนิยมจากเด็กนักเรียน ไม่เป็นที่ปรากฏแน่ชัดว่าพระราชินีนาถวิลเฮลมินาทรงเพลิดเพลินไปกับงานเทศกาลนี้มากเพียงใด นักเขียน ไมก์ เปก เขียนบทความนิตยสารเกี่ยวกับโกนิงงินเนอดัคว่าพระองค์สนพระทัยอย่างมาก แต่ถึงอย่างไรเสียก็มีเรื่องกล่าวอ้างที่ว่าหลังจากที่เสด็จฯ กลับจากขบวนแห่วันคล้ายวันพระราชสมภพ พระราชินีนาถทรงรู้สึกเมื่อยล้าและทรงเล่นตุ๊กตาของพระองค์ให้โค้งคำนับจนกระทั่งผมของตุ๊กตาตัวนั้นมีสภาพยุ่งเหยิง พร้อมกับตรัสกับตุ๊กตาว่า "เธอน่าจะลองนั่งบนรถม้าและโค้งคำนับจนกระทั่งปวดหลังดูบ้างนะ แล้วลองดูสิว่าเธอจะชอบการเป็นราชินีมากแค่ไหนกัน!"
วันโกนิงงินเนอดัคประจำปี พ.ศ. 2445 ไม่ได้เฉลิมฉลองงานเฉลิมพระชนมพรรษาดังเช่นทุกปี แต่กลับเฉลิมฉลองในวาระที่พระราชินีนาถทรงหายจากพระอาการประชวรรุนแรง ถัดมาเมื่อทรงเจริญพระชันษามากขึ้น พระราชินีนาถก็เสด็จฯ เข้าร่วมงานเฉลิมฉลองน้อยลง และในปี พ.ศ. 2466 ทรงเข้าร่วมพิธีรัชดาภิเษกในวโรกาสปีที่ 25 ของการครองราชสมบัติ ซึ่งมีการจัดงานเทศกาลรื่นเริงขนาดมหึมาในกรุงอัมสเตอร์ดัมและกรุงเฮก แม้ว่าจะทรงเรียกร้องให้ประหยัดค่าใช้จ่ายเนื่องจากสภาวะเศรษฐกิจที่ยากลำบากก็ตาม แต่เพื่อให้แน่ใจได้ว่าทุกส่วนของเมืองรวมถึงย่านคนจนจะไม่ถูกทอดทิ้ง จึงได้มีการจัดการแสดงดนตรีพร้อมกัน 28 จุดทั่วกรุงเฮก พระราชินีนาถวิลเฮลมินายังทรงอนุญาตให้มีการจัดงานแบบดังกล่าวขึ้นอีกครั้งเป็นการพิเศษในปี พ.ศ. 2473 เพื่อเฉลิมพระชนมพรรษาปีที่ห้าสิบของพระองค์ ทั้งนี้ระหว่างที่นาซีเยอรมันยึดครองเนเธอร์แลนด์ในช่วงสงครามโลกครั้งที่สอง การเฉลิมฉลองวันโกนิงงินเนอดัคถูกห้ามปรามและยกเลิก คณะกรรมการออเรนจ์ (Oranjecomité) ซึ่งเป็นผู้ทำหน้าที่จัดงานในแต่ละปีจึงได้ทำลายระเบียนบันทึกของตน เนื่องจากเกรงกลัวการตอบโต้จากเยอรมนี
ประวัติศาสตร์ > สมัยยูเลียนา

นอกจากวันเฉลิมพระชนมพรรษาของสมเด็จพระราชินีนาถวิลเฮลมินาแแล้ว ระหว่างช่วงฤดูร้อนในเนเธอร์แลนด์ ก็ยังมีงานเฉลิมพระชนมพรรษาของสมเด็จพระราชินีเอ็มมา พระราชชนนีอีกด้วย ซึ่งหลังจากที่พระราชินีนาถวิลเฮลมินาเจริญพระชันษาแล้ว พระราชินีเอ็มมาก็มักจะทรงเฉลิมฉลองวันคล้ายวันประสูติของพระองค์ในวันที่ 2 สิงหาคม ณ พระราชวังซุสต์ไดก์ในเมืองบาร์น โดยจะทรงรับมอบขบวนพาเหรดดอกไม้หรือ บลุเมอกอร์โซ (Bloemencorso) จากประชาชนชาวเมืองอยู่เป็นประจำทุกปี จนกระทั่งเสด็จสวรรคตในปี พ.ศ. 2477 ต่อมาในปี พ.ศ. 2480 เจ้าหญิงยูเลียนา พระราชปนัดดาและรัชทายาทแห่งเนเธอร์แลนด์ ได้แปรพระราชฐานมาพำนัก ณ พระราชวังซุสต์ไดก์ หลังการอภิเษกสมรสของพระองค์ ในโอกาสนี้เองชาวเมืองจึงได้ร่วมกันจัดขบวนพาเหรดดอกไม้เช่นเดียวกับที่เคยจัดให้แก่พระราชินีเอ็มมา แต่ในครั้งนี้เปล่ยนมาจัดในวันที่ 30 เมษายน ซึ่งเป็นวันคล้ายวันประสูติของเจ้าหญิงยูเลียนาแทน และเมื่อเจ้าหญิงยูเลียนาขึ้นครองราชสมบัติในเดือนกันยายน พ.ศ. 2491 วันโกนิงงินเนอดัคก็ถูกเลื่อนมาจัดในวันเฉลิมพระชนมพรรษของพระองค์แทน ซึ่งการเปลี่ยนแปลงวันโกนิงงินเนอดัคในครั้งนี้ ได้รับความเห็นชอบจากเยาวชนชาวดัตช์ด้วยในทันทีเนื่องจากเป็นการขยายวันหยุดออกไปอีก การจัดงานครั้งแรกหลังการเปลี่ยนแปลงประกอบไปด้วยกิจกรรมหลากหลาย อาทิ การแสดงคณะละครสัตว์ชุดใหญ่ ณ สนามกีฬาโอลิมปิกอัมสเตอร์ดัม ซึ่งพระราชวงศ์มิได้ทรงเข้าร่วมเนื่องจากประทับอยู่ ณ พระราชวังซุสต์ไดก์ ทั้งนี้พระราชินีนาถยูเลียนายังทรงคงไว้ซึ่งประเพณีการรับมอบดอกไม้ และประทับอยู่ ณ พระราชวังซุสต์ไดก์เพื่อประเพณีดังกล่าวทุกปี ต่อมาประเพณีดังกล่าวได้รับการถ่ายทอดสดทางโทรทัศน์เป็นครั้งแรกในช่วงคริสต์ทศวรรษ 1950 และวันโกนิงงินเนอดัคก็ได้กลายมาเป็นวันหยุดนักขัตฤกษ์ประจำชาติที่บรรดาแรงงานทุกคนได้รับสิทธิ์ให้หยุดงานในวันนี้
ในช่วงต้น พ.ศ. 2509 เจ้าหญิงเบียทริกซ์ พระราชธิดาองค์โตในพระราชินีนาถยูเลียนา อภิเษกสมรสกับเคลาส์-เกออร์ก ฟอน อัมสแบร์ก ซึ่งการอภิเษกสมรสดังกล่าวตกเป็นที่วิพากษ์วิจารณ์ในสังคมดัตช์เป็นอย่างมาก เนื่องจากเจ้าชายเคลาส์พระองค์ใหม่นี้เป็นชาวเยอรมันและเคยเข้ารับราชการทหารในกองทัพเยอรมันช่วงสงครามอีกด้วย กลุ่มต่อต้านเยอรมนีจึงได้รวมตัวกันก่อเหตุจลาจลในกรุงอัมสเตอร์ดัมใกล้ ๆ กับวันอภิเษกสมรสและวันโกนิงงินเนอดัค ด้วยเหตุนี้ส่งผลให้รัฐบาลเกรงว่าเหตุประท้วงจะขยายวงออกไป จึงได้ใช้พื้นที่บริเวณใจกลางกรุงอัมสเตอร์ดัมจัดงาน ไฟรมากต์ หรือ ตลาดเสรี ซึ่งมักจะมีการจัดงานดังกล่าวในวันโกนิงงินเนอดัคตามเขตชานเมือง (โดยหลักแล้วเป็นงานที่จัดขึ้นสำหรับเด็ก ๆ) เพื่อเป็นการกันพื้นที่ที่กลุ่มผู้ประท้วงอาจใช้ก่อเหตุวุ่นวาย งานไฟรมากต์จึงได้สืบทอดเป็นประเพณีนับแต่นั้นเป็นต้นมา
ประวัติศาสตร์ > สมัยวิลเลิม-อเล็กซานเดอร์

ในวันที่ 30 เมษายน พ.ศ. 2556 ซึ่งเป็นวันพระราชินีนาถ เจ้าชายวิลเลิม-อเล็กซานเดอร์ เสด็จขึ้นครองราชย์ต่อจากพระราชมารดา และเถลิงถวัลย์ราชสมบัติในฐานะพระราชาธิบดีแห่งเนเธอร์แลนด์พระองค์แรกในรอบ 123 ปี ดังนั้นตั้งแต่ปี พ.ศ. 2557 เป็นต้นมาวันพระราชินีนาถจึงเปลี่ยนมาเป็นวันพระราชา ทั้งยังมีการเปลี่ยนแปลงจากเดิมวันที่ 30 เมษายนของทุกปี มาเป็นวันที่ 27 เมษายน ซึ่งตรงกับวันคล้ายวันพระราชสมภพของพระราชาธิบดีวิลเลิม-อเล็กซานเดอร์ โดยวันพระราชาวันแรกได้จัดขึ้นในวันที่ 26 เมษายน พ.ศ. 2557 (เลื่อนขึ้นมาหนึ่งวันเนื่องจากวันที่ 27 เมษายน พ.ศ. 2557 ตรงกับวันอาทิตย์) พระราชาธิบดีเสด็จฯ เยือนเมืองเดอไรป์และเมืองอัมสเติลเฟนตามหมายกำหนดการเดิมของพระราชินีนาถเบียทริกซ์ในปี พ.ศ. 2556 ซึ่งถูกเลื่อนออกไปเนื่องจากพระราชินีนาถเบียทริกซ์สละราชสมบัติในปีนั้น
พระราชาธิบดีวิลเลิม-อเล็กซานเดอร์ เสด็จพระราชดำเนินเยือนเมืองต่าง ๆ ในวัน โกนิงส์ดัค ดังนี้
พ.ศ. 2557 - เดอไรป์และอัมสเติลเฟน
พ.ศ. 2558 - ดอร์เดรชท์
พ.ศ. 2559 - ซโวลเลอ
พ.ศ. 2560 - ติลบืร์ค
พ.ศ. 2561 - โกรนิงเงิน
พ.ศ. 2562 - อาเมอร์สโฟร์ต
พ.ศ. 2563 - ยกเลิกเนื่องจากการระบาดทั่วของโควิด-19
พ.ศ. 2564 - ไอนด์โฮเวน
พ.ศ. 2565 - มาสทริชท์
พ.ศ. 2566 - รอตเทอร์ดาม
พ.ศ. 2567 - เอ็มเมิน
กิจกรรม

กิจกรรมและเทศกาลที่จัดขึ้นในวัน โกนิงส์ดัค มักถูกจัดโดยคณะกรรมการออเรนจ์ซึ่งเป็นสมาคมระดับท้องถิ่น ที่คอยจัดหาทุนสนับสนุนและเงินบริจาคสำหรับจัดกิจกรรม อย่างไรก็ดีในช่วงไม่กี่ปีมานี้คณะกรรมการเผชิญกับความยากลำบากในการสรรหาสมาชิกชาวดัตช์รุ่นใหม่เข้ามาสานภารกิจต่อ
กิจกรรม > ตลาดนัดขายของเก่า

ไฟรมากต์ (แปลตรงตัวว่าตลาดเสรี) คือตลาดนัดขายของเก่าที่จัดขึ้นทั่วประเทศ ที่ซึ่งผู้คนมากมายต่างร่วมกันนำเอาข้าวของที่ใช้แล้วมาวางจำหน่าย โดยวัน โกนิงส์ดัค นี้เองที่รัฐบาลดัตช์อนุญาตให้มีการขายของตามท้องถนนโดยไม่ต้องขออนุญาตและไม่ต้องชำระภาษีมูลค่าเพิ่มได้  ในปี พ.ศ. 2554 ธนาคารไอเอ็นจีพบว่าผู้อยู่อาศัยชายดัตช์จำนวนหนึ่งในห้าวางแผนที่จะออกร้านขายของในเทศกาล ไฟรมากต์ และคาดการณ์ว่ากลุ่มคนเหล่านี้จะขายของได้เป็นเงินเฉลี่ยคนละ 100 ยูโร จากยอดขายคาดการณ์รวมทั้งประเทศ 290 ล้านยูโร ทางด้านผู้ซื้อ ธนาคารไอเอ็นจีพบว่าชาวดัตช์มากกว่าครึ่งหนึ่งจะซื้อข้าวของที่ ไฟรมากต์ และคาดการณ์ว่าแต่ละคนจะใช้จ่ายเฉลี่ยคนละ 28 ยูโร ในงานเทศกาลประจำปี พ.ศ. 2554 ดังกล่าว โดยเป็นที่ทราบกันดีว่าพระราชินีนาถเบียทริกซ์ทรงเลือกซื้อข้าวของจาก ไฟรมากต์ ด้วยเช่นกัน ซึ่งในปี พ.ศ. 2538 พระองค์ทรงเลือกซื้อโคมไฟตั้งพื้นกลับไป  ธนาคารไอเอ็นจียังคาดการณ์อีกว่าปริมาณการขายที่ต่ำสุดของเทศกาล ไฟรมากต์ ปี พ.ศ. 2554 จะอยู่ที่จังหวัดลิมบูร์ก ซึ่งเป็นสถานที่ที่พระราชินีนาถเบียทริกซ์เสด็จฯ ไปเยือน
สำหรับ ไฟรมากต์ ที่เป็นที่นิยมมากที่สุดแห่งหนึ่งของประเทศคือตลาดในเขตยอร์ดานของกรุงอัมสเตอร์ดัม ในขณะที่ตลาดในเขตอาโปลโลลานหน้าโรงแรมฮิลตันซึ่งตั้งอยู่ทางตอนใต้ของกรุงอัมสเตอร์ดัมและมีพื้นที่กว้างกำลังได้รับความนิยมเพิ่มขึ้นเรื่อย ๆ นอกจากนี้เหล่าเด็ก ๆ อายุน้อยยังนิยมขายของเล่นที่ไม่ใช้แล้วและผ้าแพรของตนที่ตลาดในเขตโฟนเดิลปาร์กซึ่งตั้งอยู่ทางใต้ของกรุงอัมสเตอร์ดัมเช่นกัน ทั้งนี้ผู้คนที่ผ่านไปมามักไม่ได้จริงจังกับการซื้อหาของจากเด็ก ๆ อายุน้อยเหล่านี้มากนัก พวกเขาแค่ต้องการจะให้เงินแก่เด็ก ๆ มากกว่าการซื้อของที่ตนต้องการ เพื่อที่จะสร้างบรรยากาศอันสนุกสนานสำหรับเทศกาลนั่นเอง
ในช่วงก่อนปี พ.ศ. 2539 เทศกาล ไฟรมากต์ จะจัดขึ้นในเย็นของวันก่อนหน้าเรื่อยไปจนถึงวันงาน โกนิงส์ดัค เป็นเวลา 24 ชั่วโมง อย่างไรก็ดีประเพณีได้ถูกยกเลิกไปเพื่อให้มีช่วงเวลาหยุดพักสำหรับการเตรียมงานเฉลิมฉลองวัน โกนิงส์ดัค ในช่วงกลางวัน มีเพียงเมืองยูเทรกต์เท่านั้นที่ยังคงไว้ซึ่ง ไฟรมากต์ ในช่วงกลางคืนตามประเพณีแบบดั้งเดิม